SPRÁVA ZO ZAHRANIČNEJ PRACOVNEJ CESTY

1.  Účastník ZPC:

Titul, meno a priezvisko:	Mgr. František BLANÁR	
Pracovisko:	CVTI SR, Staré grunty 52, 842 44 Bratislava	
Pracovné zaradenie:	analytik	
Znalosť jazykov:	angličtina	

2.  Zahraničná pracovná cesta:

Štát:	Mexiko	
Mesto:	Mexico City	
Vykonaná v doch:	21.2.2016 až 28.2.2016	
Prijímajúca organizácia:	Ministerio De Educación, OECD INES LSO	
Účel cesty:	Účasť na mítingu v rámci projektu INES OECD, Network on Labour Market, Economic and Social Outcomes of Learning 	
Spôsob financovania:	CVTI SR	

3.  Rámcový program pobytu:

22.2.2016 		– prílet do Santiaga, ubytovanie
23.2. až 25.2.2016 	– míting, rokovania v pléne a v pracovných skupinách podľa programu
26.2.2016 		- odlet z Mexico City	
28.2.2016		– prílet na Slovenko

4.  Stručný priebeh rokovaní, resp.  študijného pobytu:

Medzinárodného mítingu k tvorbe indikátorov z oblasti dopadu vzdelávania na trh práce sociálnych väzieb som sa zúčastnil ako reprezentant Slovenskej Republiky. Celkovo sa na mítingu zúčastnilo 34 zástupcov z 22 členských krajín OECD, 1 partnerskej krajiny, 2 externí odborníci a zástupcovia dvoch organizácií.

Hlavnými cieľmi mítingu bolo prerokovanie návrhov nových indikátorov a problémov spojených s aktualizáciou v rámci zberu údajov pre nasledujúce ročníky publikácie Educaton at a Glance. 

Prvý a tretí deň mali rokovania plenárny charakter, druhý deň boli účastníci rozdelený do štyroch pracovných skupín (ďalej PS), a to: PS o vzdelávaní dospelých, PS o vzdelávaní a prechode zo škôl na trh práce, PS o ekonomických dopadoch vzdelávania  a PS o sociálnych dopadoch vzdelávania. Pracovné skupiny rokujú vždy dve paralelne. Ako zástupca SR som sa zúčastnil rokovania PS o vzdelávaní dospelých (AL) a PS o vzdelávaní a prechode zo škôl na trh práce (LLT).

V úvode stretnutia vystúpili v pléne zástupcovia organizátorskej krajiny, ktorí privítali účastníkov. Po predstavení nových účastníkov pracovnej skupiny bol odprezentovaný mexický vzdelávací systém. Nasledovalo zhrnutie záverov z posledného mítingu, ktorý sa uskutočnil v septembri 2015 v Belgických Bruggách. 

Zástupca OECD odprezentoval aktuálne a pripravované aktivity za oblasť vzdelávania. Pozornosť bola venovaná projektom PISA a TALIS.

Pracovná skupina zameraná na prechod zo škôl na trh práce sa zamerala na aktuálne prebiehajúce zbery dát a súvisiacu metodiku. Prerokované boli aj prípadné zmeny a úpravy v rámci zberov dát. Pozornosť bola venovaná aj určitej nekonzistencii údajov čerpaných z rôznych zdrojov.

V Rámci pracovnej skupiny o vzdelávaní dospelých boli odprezentovnané výstupy pripravované do EAG 2016. V rámci diskusie boli tieto výstupy odsúhlasené. Pracovná skupina venovala v rámci rokovaní aj výrazný priestor aktualizácii medzinárodných cieľov v oblasti vzdelávania dospelých. 

Posledný deň rokovania bol venovaný zhrnutiu záverov, ktoré vedúci pracovnej skupiny odprezentuje na najbližšom stretnutí Working Party v Paríži. Účastníci boli zástupcom Portugalska srdečne pozvaní na najbližšie stretnutie, ktoré sa uskutoční v Septembri 2016 v Lisabone. 

5.  Odporúčané závery:

Z mítingu vyplynuli nasledujúce úlohy:
–	Pokračovať v spolupráci s prevádzkovateľmi príslušných dátových zdrojov pri poskytovaní podkladov do medzinárodných štatistík
–	Konzultovať možnosti ďalšieho skvalitňovania vstupov 
–	Spolupracovať s Working Party pri mapovaní národných vzdelávacích sústav vo väzbe na ISCED 2011 a riešení potencionálnych problémov 
–	V ďalšom období naďalej aktívna účasť členov na činnosti pracovnej skupiny pri tvorbe nových indikátorov a metodík a pri zabezpečení požadovaných vstupov. 
–	Spolupráca s účastníkmi ostatných pracovných skupín v rámci programu INES, spolupráca s príslušnými útvarmi na MŠVVaŠ SR.

6.   Prehľad prinesenej dokumentácie a miesto jej uloženia

Interné pracovné materiály. CVTI SR, odbor metodiky a tvorby informácií školstva, oddelenie VŠ.

7.   Osobitne vyhodnotený očakávaný prínos ZPC

-	Zabezpečenie vstupov pre oblasť prieniku vzdelávania a trhu práce do Education at a Glance 2016
-	Priama komunikácia so spracovateľmi medzinárodných databáz, ktorá umožňuje udržiavať kvalitu našich štatistických údajov na požadovanej úrovni.
-	Aktívny vstup do tvorby štatistických ukazovateľov 

8.    Spôsob zverejnenia výsledkov ZPC, prenos získaných informácií

Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR. 

Súhlasím so zverejnením správy na internete

Správu vypracoval: Mgr. František Blanár 		                  ......................................
Dátum: 5.3.2016
								
Správu schválil:  prof. RNDr. Ján TURŇA, CSc., generálny riaditeľ  ......................................